02.2017
Eelnõu

NARVA LINNAVALITSUS

KORRALDUS

Narva 

Linnavalitsuse reservfondist vahendite eraldamine 

1. Asjaolud ja menetluse käik.
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud MTÜ-le SPORDIKLUBI VIKTORIA transpordikulude katteks seoses osalemisega rahvusvahelises võrkpalliturniiris summas 250 eurot, Narva Koorikoolile rahvusvahelises konkursis osalemisega seotud kulude katteks summas 592 eurot, MTÜ-le Vokaalstuudio PÄÄSUKE ürituse läbiviimisega seotud kulude katteks summas 850 eurot.
Vastavalt Narva Linnavalitsuse Kultuuriosakonna 13.02.2017 taotlusele nr 3.1-8/1598, 13.02.2017 taotlusele nr 3.1-8/1569-2, 20.02.2017 taotlusele nr 3.1-8/1829-2 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 17 032 eurot seisuga 20.02.2017.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.

Eraldada Narva Linnavalitsuse reservfondist Narva Linnavalitsuse Kultuuriosakonnale – 1 375 eurot, sh 125 eurot MTÜ-le SPORDIKLUBI VIKTORIA transpordikulude katteks seoses osalemisega rahvusvahelises võrkpalliturniiris, 400 eurot Narva Koorikoolile rahvusvahelises konkursis osalemisega seotud kulude katteks, 850 eurot MTÜ-le Vokaalstuudio PÄÄSUKE ürituse läbiviimisega seotud kulude katteks.
      4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

